《和范公同章推官登承天寺竹阁》
宋代·阮逸

竹石寒相倚，云窗晓共开。
闲身方外去，幽意静中来。
坠响风随箨，移阴日上苔。
迟留秋更夜，待月露盈杯。

作者简介：建州建阳人，字天隐。仁宗天圣五年进士。调镇江军节度推官。景祐二年，郑向上逸所撰《乐论》并律管，命与胡瑗等校定钟律。康定元年为太子中允，上《钟律制议》等。历武学教授、国子监丞、睦亲宅教授。以诗得罪，除名勒停窜远州。皇祐二年，召赴大乐所更定钟磬制度。次年，大安乐成。五年，迁屯田员外郎。有《易筌》等。